
Linnavara kasutusse andmine
1. Asjaolud ja menetluse käik
Narva Linnavalitsuse Kultuuriosakonda laekus Narva Spordikeskuse taotlus, milles palutakse anda AS-ile Mann Grupp kasutusse tähtajaga 5 aastat spordikeskuse hoones Narvas, aadressil Rakvere tänav 22D asuv kohvikuruum üldpinnaga 210,3 m². Puhvetiruumi arvestuslik üüritasu on 437,21 eurot kuus.

AS Mann Grupp tegutses varem nimetatud kohvikuruumis MTÜ-ga Narva Spordikeskus sõlmitud rendilepingu alusel. Praegu kasutab spordihoonet linna asutus Narva Spordikeskus.
Antud küsimus oli vaadatud läbi Narva Linnavalitsuse linnavarakomisjoni 07.09.2011.a istungil, protokolli nr 11 punkt 20. Komisjon otsustas nõustuda taotlusega ja lubada anda AS-ile Mann Grupp tasu eest kasutusse toitlustamiskoha korraldamiseks Narva Spordikeskuse hoones asuv kohvikuruum üldpinnaga 210,3 m² tähtajaga 5 aastat. Komisjon samuti leidis, et linna huvi seisneb saadavas üüritulus ja spordikeskuse toitlustamiskoha tegevuse jätkamises.
2. Õiguslikud alused
Vastavalt kohaliku omavalitsuse korralduse seaduse § 30 lõike 1 punktile 2 valla- või linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

Vastavalt Narva Linnavolikogu 17.03.2005.a määrusega nr 14/52 vastuvõetud „Linnavara kasutusse andmise korra” punktile 5.1.2 otsustuse linnavara kasutusse andmise kohta võtab vastu linnavalitsus kasutusse andmisel tähtajaga 1 (üks) aasta või kauemaks, kuid mitte kauemaks kui 25 (kakskümmend viis) aastat. Sama korra punkti 46.4 kohaselt võib avaliku enampakkumiseta või eelläbirääkimisteta pakkumiseta anda kasutusse linnavara, mis antakse kasutusse korra punktis 7.2 nimetatud subjektidele; punkti 7.2.7 kohaselt võib linnavalitsuse korraldusega anda tähtajaga kuni 5 aastat või tähtajatult linna huvidest tulenevatel juhtudel.
3. Otsus

3.1 Anda AS-ile Mann Grupp, registrikood 10797040, tähtajaga 5 aastat kasutusse Narva Spordikeskuse hoones Narvas, aadressil Rakvere tänav 22D asuv kohvikuruum üldpinnaga 210,3 m² toitlustamiskoha korraldamiseks.
3.2 Narva Spordikeskusel sõlmida üürileping punktis 3.1 nimetatud teenuse osutajaga, kooskõlastades eelnevalt üürilepingu projekti Narva Linnavalitsuse Linnavara- ja Majandusametiga.
4. Rakendussätted
4.1 Käesolev korraldus jõustub seadusega sätestatud korras.

4.2 Korraldust võib vaidlustada Tartu Halduskohtu Jõhvi kohtumajas 30 päeva jooksul korralduse teatavakstegemise päevast arvates.

